Diari Oficial de la Generalitat Valenciana


Sumari del DOGV 7048, del 18-06-2013 (2013/6099)

Notificació de la sentència dictada en el juí verbal número 2420/2009.
----------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6099


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el juí verbal número 2420/2009.  
 [2013/6099]  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions de referència, a instància del procurador Juan Fernández de Bobadilla Moreno, en nom i representació d'Edifici Pintor Solana, contra Werner Fieger, ha sigut dictada sentència l'encapçalament i la part dispositiva de la qual són del tenor literal següent:   
  
«Procediment: juí verbal 002420/5757-DK.  
Demandant: Edifici Pintor Solana.  
Procurador: Juan Fernández de Bobadilla.  
Lletrat: Jesús Sánchez Sánchez.  
Demandat: Werner Fieger.  
Declarats en rebel·lia processal.  
Jutge que la dicta: magistrat jutge titular José Luis Fortea Gorbe.   
Lloc: Benidorm.   
Data: 21 de gener de 2013.  
Sentència número 0015/2013  
Benidorm, 21 de gener de 2013  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions de referència, seguides amb el número 2420/4258-UR, en les quals han sigut part demandant la Comunitat Propietaris Edifici Pintor Solana, que compareix representada pel procurador Juan Fernández de Bobadilla i assistida pel lletrat senyor Sánchez Sánchez, i, com a part demandada, Werner Fieger, declarat en situació de rebel·lia processal, ja que no ha comparegut en forma legal, a pesar d'estar degudament citat, en nom del rei, es dicta la present resolució amb fonaments en els següents  
:  
Antecedents de fet  
Primer. El present procés el va iniciar la demanda registrada davant del jutjat degà de Benidorm, en data 13 de novembre de 2009, que per torn va correspondre conéixer a este jutjat, per la qual s'instava juí verbal en reclamació de gastos comuns de la comunitat de propietaris, contra la persona que apareix identificada en l'encapçalament com a demandat, en la qual després d'al·legar els fonaments de dret que va estimar d'aplicació, va acabar suplicant que es dictara sentència per la qual es condemnara els demandats al pagament a l'actora de la suma deguda de dos mil cinc-cents noranta-quatre euros i noranta-sis cèntims (2.594,96 €), més interessos en la forma que va sol·licitar ?pactats al 20 per cent nominal anual?, i amb expressa condemna en costes.   
  
Segon. Admesa a tràmit la demanda per actuacions d'11 de desembre de 2009, s'estima competent este jutjat per al coneixement del procés, objectivament, funcionalment i territorialment, i es va acordar citar les parts a la preceptiva vista de juí verbal, amb les advertències legals.   
Tercer. Citada a termini la demandada en forma legal per edictes, davant de la impossibilitat de la seua localització per a la citació personal, i esgotades les vies legalment previstes, per mitjà de diligència d'ordenació del secretari d'este Jutjat, de 4 de maig de 2012, es va acordar la seua citació a la vista del juí verbal, assenyalada per al dia 21 de gener de 2013, a les 12.40 hores.   
Quart. Hi va comparéixer la part actora, i no així la demandada, a pesar d'estar degudament citada amb les advertències legals, per la qual cosa se la va declarar en situació de rebel·lia processal. La part es va ratificar en el seu escrit de demandada, i va interessar prova documental, donant per reproduïda l'aportadora a l'escrit de demandada; prova que va ser admesa tota esta i van quedar les actuacions en estat de dictar sentència.   
Quint. En la tramitació del present juí s'han observat les prescripcions legals.   
Fonaments de dret   
Primer. Exercida per l'actora una acció de reclamació d'una quantitat per incompliment de l'obligació de pagament de les quotes per gastos comuns, exigibles al demandat per raó de la titularitat de l'apartament planta 3, porta 10, integrada en la comunitat de propietaris actora, i que és la finca registral 708 del Registre de la Propietat número 1 de Benidorm. Segons el parer d'este tribunal, es té per acreditada, segons la prova documental aportada (especialment, pel certificat de l'administrador, acompanyat com a document número 4 a l'escrit de demandada, en juny de 2009), la realitat del deute, per la qual cosa s'imposa una sentència condemnatòria, estimatòria de la reclamació, amb fonament en el material probatori, tot el que s'ha aportat com a prova documental juntament amb l'escrit de demandada, i de conformitat amb el que s'ha previngut en l'article 9.1.e de la Llei de Propietat Horitzontal. Prova que s'entén suficient als efectes pretesos, i que, valorada tota esta en el seu conjunt, cal estimar íntegrament la demanda i dictar sentència condemnatòria.  
No pertoca el pagament dels interessos pactats que es reclamen, perquè no hi ha tal pacte indemnitzatori, degudament subscrit; sinó, en tot cas, un acord comunitari, la vigència del qual no s'acredita a este tribunal; acord que, d'altra banda, considerat en la seua quantia ?interessos del 20 per cent nominal anual sobre el principal, reclamat, poden considerar-se abusius, per usuraris, i es permet la inaplicació del que s'ha demanat per la jurisprudència del Tribunal de Justícia de la Unió Europea, sentència de 14 de juny de 2012. Desplegant tots els seus efectes, si és el cas, la indemnització prevista en l'article 1108 del Codi Civil, al pagament d'interessos legals des de la interpel·lació judicial. Sense perjuí de considerar estimada la demanda en el substancial, als efectes de la imposició de costes.  
Segon. Quant a les costes, i per aplicació de l'article 394 de la Llei d'Enjudiciament Civil, estes han d'imposar-se al demandat.   
Vistos els preceptes legals citats i la resta de disposicions de general i pertinents aplicació.   
Dispositiva  
Primer. Estime en el substancial la demanda interposada per la Comunitat de Propitaris Edifici Pintor Solana, que compareix representada pel procurador Juan Fernández de Bobadilla y Moreno, condemne la part demanda, Werner Fieger, al pagament a l'actora dos mil cinc-cents noranta-quatre euros amb noranta-sis cèntims (2.594,96 €), import del deute per gastos comuns amb la comunitat de propietaris a data de l'última liquidació realitzada el 30 de juny de 2009, i interessos legals des de la interpel·lació judicial, que s'incrementaran en dos punts des de la data d'esta resolució (art. 576 LEC), i fins al seu complet pagament.   
  
Segon. Les costes s'imposen a Werner Fieger.   
Expediu-ne una testimoniança i uniu-la a les actuacions i incloeu l'original en el llibre de sentències.   
Notifiqueu esta sentència a les parts personades en el terme dels cinc dies següents de la data de la present, i feu-los saber que esta és ferma, ja que en contra no es pot interposar recurs d'apel·lació, ja que el present juí verbal és de quantia inferior a 3.000,00 euros (art. 455.1 LEC).  
Esta és la meua sentència, la pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.   
Publicació. L'anterior sentència ha sigut donada, llegida i publicada pel magistrat jutge que subscriu, mentres celebrava audiència pública en el dia de la data. En done fe.»  
I perquè servisca de notificació als demandats rebels, expedisc el present edicte.  
  
Benidorm, 23 de maig de 2013.- El secretari: Tomás Mora Zaragoza.